C 347/92
EL
Επίσημη Εφημερίδα της Ευρωπαϊκής Ένωσης
9.9.2022
Τετάρτη 9 Μαρτίου 2022
τρωτότητας πριν από τη σύναψη νέων εταιρικών σχέσεων με ξένους εταίρους· τονίζει ότι το ακαδημαϊκό προσωπικό θα πρέπει να είναι εκπαιδευμένο για να αναφέρει συγκεκαλυμμένη χρηματοδότηση ή επιρροή μέσω ειδικής ανοικτής τηλεφωνικής γραμμής και ότι όσοι παίρνουν θέση θα πρέπει πάντα να λαμβάνουν προστασία ανάλογη με τους καταγγέλτες· καλεί την Επιτροπή και τα κράτη μέλη να εξασφαλίσουν ότι η χρηματοδότηση για έρευνες γεωπολιτικού ενδιαφέροντος στα ευρωπαϊκά πανεπιστήμια προέρχεται από ευρωπαϊκά ταμεία· καλεί την Επιτροπή να προτείνει νομοθεσία για την αύξηση της διαφάνειας της ξένης χρηματοδότησης των πανεπιστημίων, καθώς και των ΜΚΟ και των ομάδων προβληματισμού, για παράδειγμα μέσω υποχρεωτικών δηλώσεων για δωρεές, δέουσας επιμέλειας για τις χρηματοδοτικές ροές τους και γνωστοποίησης της χρηματοδότησης, των συνεισφορών σε είδος και των επιδοτήσεων από ξένους φορείς· καλεί τις αρχές των κρατών μελών να εγκρίνουν αποτελεσματικούς κανόνες σχετικά με τη χρηματοδότηση από το εξωτερικό προς ιδρύματα τριτοβάθμιας εκπαίδευσης, συμπεριλαμβανομένων αυστηρών ανώτατων ορίων και απαιτήσεων υποβολής εκθέσεων· 129.
υπογραμμίζει ότι παρόμοιοι κίνδυνοι για την ασφάλεια και για κλοπή διανοητικής ιδιοκτησίας ισχύουν και στον ιδιωτικό τομέα, όπου οι εργαζόμενοι ενδέχεται να έχουν πρόσβαση σε βασικές τεχνολογίες και εμπορικά απόρρητα· καλεί την Επιτροπή και τα κράτη μέλη να ενθαρρύνουν τόσο τα ακαδημαϊκά ιδρύματα όσο και τον ιδιωτικό τομέα να καταρτίσουν ολοκληρωμένα προγράμματα ασφάλειας και συμμόρφωσης, συμπεριλαμβανομένης ειδικής επανεξέτασης των νέων συμβάσεων από την οπτική της ασφάλειας· επισημαίνει ότι αυξημένοι περιορισμοί ως προς την πρόσβαση στα συστήματα και τα δίκτυα, καθώς και έλεγχος ασφάλειας μπορεί να είναι αναγκαίοι για ορισμένους από τους καθηγητές ή τους υπαλλήλους που εργάζονται πάνω σε ζωτικής σημασίας έρευνες και προϊόντα· 130.
επισημαίνει ότι η αναθεωρημένη οδηγία για τη μπλε κάρτα (25), η οποία διευκολύνει την άφιξη ειδικευμένων μεταναστών από τρίτες χώρες στην ΕΕ επιτρέπει, παραδείγματος χάριν, σε κινεζικές και ρωσικές εταιρείες με έδρα στην Ευρώπη να προσκαλούν ειδικευμένους μετανάστες από τις χώρες τους· επισημαίνει ότι αυτό θα μπορούσε να δυσχεράνει ακόμα περισσότερο την άσκηση ελέγχου από τα κράτη μέλη όσον αφορά την εισροή των πολιτών αυτών, κάτι που θα μπορούσε να προκαλέσει κινδύνους εξωτερικών παρεμβάσεων· 131.
επισημαίνει τον αυξανόμενο αριθμό ινστιτούτων Κομφούκιου που ιδρύονται σε όλο τον κόσμο, και ιδίως στην Ευρώπη· παρατηρεί ότι το Κέντρο Γλωσσικής Εκπαίδευσης και Συνεργασίας, γνωστό παλαιότερα ως Αρχηγείο των Ινστιτούτων Κομφούκιου ή Hanban (Γραφείο του Διεθνούς Συμβουλίου Κινεζικής Γλώσσας), το οποίο είναι υπεύθυνο για το πρόγραμμα των Ινστιτούτων Κομφούκιου παγκοσμίως, αποτελεί μέρος του προπαγανδιστικού συστήματος του κινεζικού κόμματος-κράτους· καλεί τα κράτη μέλη και την Επιτροπή να υποστηρίξουν ανεξάρτητα μαθήματα κινεζικής γλώσσας χωρίς την ανάμιξη του κινεζικού κράτους ή συνδεδεμένων οργανισμών· πιστεύει ότι το πρόσφατα ιδρυθέν Εθνικό Κέντρο Κίνας στη Σουηδία θα μπορούσε να χρησιμεύσει ως σημαντικό παράδειγμα για τον τρόπο αύξησης της ανεξάρτητης αρμοδιότητας για την Κίνα στην Ευρώπη· 132.
θεωρεί, επιπλέον, ότι τα ινστιτούτα Κομφούκιου λειτουργούν ως πλατφόρμα άσκησης πίεσης για τα κινεζικά οικονομικά συμφέροντα και για την κινεζική υπηρεσία πληροφοριών και για τη στρατολόγηση πρακτόρων και κατασκόπων· υπενθυμίζει ότι πολλά πανεπιστήμια αποφάσισαν να τερματίσουν τη συνεργασία τους με τα ινστιτούτα Κομφούκιου λόγω των κινδύνων κινεζικής κατασκοπείας και παρεμβάσεων, όπως τα πανεπιστήμια του Ντίσελντορφ το 2016, των Βρυξελλών (VUB και ULB) το 2019 και του Αμβούργου το 2020, καθώς και όλα τα πανεπιστήμια της Σουηδίας· ζητεί από περισσότερα πανεπιστήμια να προβούν σε επανεξέταση των τρεχουσών συνεργασιών τους προκειμένου να διασφαλισθεί ότι δεν επηρεάζεται η ακαδημαϊκή τους ελευθερία· καλεί τα κράτη μέλη να παρακολουθούν εκ του σύνεγγυς εκπαιδευτικές, ερευνητικές και άλλες δραστηριότητες στα ινστιτούτα Κομφούκιου, όπου εικαζόμενη κατασκοπεία ή παρέμβαση τεκμηριώνεται από σαφή αποδεικτικά στοιχεία, να λαμβάνουν μέτρα επιβολής του νόμου για τη διασφάλιση της ευρωπαϊκής οικονομικής και πολιτικής κυριαρχίας, μεταξύ άλλων μέσω άρνησης παροχής χρηματοδότησης ή ανάκλησης των αδειών συνδεδεμένων ιδρυμάτων· 133. παρατηρεί ότι εξωτερικές παρεμβάσεις μπορεί επίσης να ασκούνται μέσω της επιρροής σε θρησκευτικά ιδρύματα και της εργαλειοποίησής τους, όπως η ρωσική επιρροή σε ορθόδοξες εκκλησίες, ιδίως στη Σερβία, το Μαυροβούνιο, τη Βοσνία και Ερζεγοβίνη, ιδίως στην οντότητα της Republika Srpska, τη Γεωργία και σε κάποιο βαθμό στην Ουκρανία, μεταξύ άλλων και με τη διασπορά διχαστικών μηνυμάτων μεταξύ των τοπικών πληθυσμών, της ανάπτυξης μεροληπτικής αφήγησης της ιστορίας και της προώθησης μιας αντι-ΕΕ ατζέντας, η επιρροή της τουρκικής κυβέρνησης μέσω τζαμιών στη Γαλλία και τη Γερμανία και η σαουδαραβική επιρροή μέσω τζαμιών σαλαφιστών σε ολόκληρη την Ευρώπη που προωθούν το ριζοσπαστικό Ισλάμ· καλεί την Επιτροπή και τα κράτη μέλη να διασφαλίσουν καλύτερο συντονισμό για την προστασία των θρησκευτικών ιδρυμάτων από εξωτερικές παρεμβάσεις, να επιβάλουν ανώτατα όρια και να αυξήσουν τη διαφάνεια της χρηματοδότησης· καλεί τα κράτη μέλη να παρακολουθούν εκ του σύνεγγυς τις δραστηριότητες των θρησκευτικών ιδρυμάτων και, κατά περίπτωση και εφόσον στηρίζονται σε στοιχεία, να αναλαμβάνουν δράση, μεταξύ άλλων μέσω άρνησης παροχής χρηματοδότησης ή ανάκλησης των αδειών συνδεδεμένων ιδρυμάτων· 134. καλεί την ΕΥΕΔ να εκπονήσει μελέτη με αντικείμενο τη συχνότητα και την επιρροή κακόβουλων κρατικών φορέων στις ευρωπαϊκές δεξαμενές σκέψεις, πανεπιστήμια, θρησκευτικές οργανώσεις και ενημερωτικά μέσα· καλεί όλα τα θεσμικά όργανα της ΕΕ και τα κράτη μέλη να συνεργαστούν και να προχωρήσουν σε συστηματικό διάλογο με ενδιαφερόμενα μέρη και εμπειρογνώμονες
(25)
Οδηγία (ΕΕ) 2021/1883 του Ευρωπαϊκού Κοινοβουλίου και του Συμβουλίου, της 20ής Οκτωβρίου 2021, σχετικά με τις προϋποθέσεις εισόδου και διαμονής υπηκόων τρίτων χωρών με σκοπό την απασχόληση υψηλής ειδίκευσης, και την κατάργηση της οδηγίας 2009/50/ΕΚ του Συμβουλίου (ΕΕ L 382 της 28.10.2021, σ.
1).